《和玉车见约事竣各便道省觐兼订复命之期先此惜别集杜三首 其一》
明代·唐伯元

忽漫相逢是别筵，南游花柳塞云烟。匡衡抗疏功名薄，张旭三杯草圣传。

万里秋风吹锦水，一行白鹭上青天。明光起草人所羡，复道重楼锦绣悬。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。